Svetové dedičstvo UNESCOSvetové dedičstvo UNESCO

Pohľad na Neziderské jazero zo severu
Satelitná snímka jazera
**Neziderské jazero** (po nem. *Neusiedler See*, maď. *Fertő*) je plytké bezodtokové jazero na hraniciach Rakúska a Maďarska; 115 m n. m. 320 km², max. hĺbka 2 m. Slabo slané. Neziderské jazero je zvyškom Tethys.

Jazero je popri Balatone jediné stepné jazero v Európe. Jazero leží v rakúskej spolkovej krajine Burgenland a v západnom Maďarsku. Samotná rakúska časť je súčasne najväčším jazerom v Rakúsku. Vyznačuje sa tým, že je obklopené pásmom trstiny, veľmi malou hĺbkou, miernym a veterným podnebím. Jedinečná fauna a flóra sú chránené dvomi národnými parkmi Neziderské jazero – Seewinkel a Fertő-Hanság, ako aj tým, že je zapísané do zoznamu svetového dedičstva UNESCO (od roku 2001).

Z geomorfologického hľadiska leží v Malej uhorskej kotline, ktorá je súčasťou terciérnej Panónskej panvy.

Vznik
-----

Jazero vzniklo až kvartéri, na vrchole poslednej ľadovej doby v dôsledku pôsobenia vyvievania intenzívnymi severozápadnými vetrami. Z historických prameňov je známe, že jazero v rokoch 1811 – 1813 čiastočne a v 1867 – 1871 úplne vyschlo. 

Staršie, dnes už prekonané názory, považovali Neziderské jazero za zvyšok mora Paratethys, ktoré zahŕňalo aj Panónsku panvu; alebo Panónskeho jazera, ktoré zostalo ako zvyšok po ustupujúcom mori pred asi 11 miliónmi rokov, keď bola Panónska panva v podstate už len slané brakické jazero.

Delenie
-------

Jazero má približne tvar obuváku. Severná tretina sa nazýva Neziderská zátoka (*Neusiedler Bucht*), užšia časť sa nazýva *Illmitzer Seeenge* a úplne na juhu leží trstinou zarastené *Silbersee*.

Rozmery
-------

Rozloha jazera je podľa vodnej hladiny približne 315 km², z toho leží 240 km² v Rakúsku a 75 km² v Maďarsku. Rakúska časť je najväčšia vodná plocha v Rakúsku. Povodie jazera má rozlohu 1 120 km². Hlavná severojužná dĺžka jazera je 36 km a šírka sa pohybuje medzi 6 až 12 km. Výška zemského zakrivenia medzi Neusiedl am See a Mörbischom am See je 9,6 m, takže nevidno z jedného konca na druhý.

Trstinový pás
-------------

Jazero je takmer celé obklopené trstinovým pásom, ktorý vytvára jedinečný región pre miestnu faunu. Vďaka prevládajúcim severozápadným vetrom rastie na východnom brehu menej trstiny ako na západnom. Pri Donnerskirchene dosahuje pás šírku 8 km, Podersdorf am See leží na jedinom beztrstinovom mieste dlhom 2 km. Trstinový pás, pokrývajúci až štyri pätiny jazera je miestom hniezdenia vodného vtáctva. V Rakúsku je rovnomenná vtáčia rezervácia.

Okolie
------

Brehy sú nízke, silno močaristé. V lete (vlhké obdobie) sa rozmery Neziderského jazera zväčšujú. V zime niekedy premŕza až do dna. Miesta na kúpanie a prístavy sú Illmitz, Podersdorf am See, Weiden am See, Neusiedl am See, Jois, Breitenbrunn, Purbach am Neusiedler See, Oggau am Neusiedler See, Rust a Mörbisch am See v Rakúsku, a Fertőrákos v Maďarsku. Ďalšie miesta na okolí sú Apetlon, Winden am See, Donnerskirchen, Oslip, Fertőboz, Fertőd, Balf, Fertőhomok, Hegykő a Sarród.

Vodná hladina
-------------

Hladina jazera leží v nadmorskej výške 115,45 m. Maximálna hĺbka jazera je 1,8 m. Priemerná hladina kolíše medzi 0,6 a 0,8 m. Prítok do jazera zabezpečujú z 80 % podzemné pramene a z 20 % malá rieka Wulka. Voda v jazere je mierne slaná. Odtok zabezpečuje v rokoch 1895 – 1909 umelo vybudovaný Einserkanal. Tak je na území Maďarska zviazané s povodím Dunaja.

Referencie
----------

1. ↑  Sebe, K. Roetzel, R. Fiebig, M. Lüthgens, Ch. 2015: Pleistocene wind system in eastern Austria and its impact on landscape evolution. Catena, 134, 59–74;
2. ↑  Reichwalder, P. Jablonský, J. 2003, Všeobecná geológia 2. Univerzita Komenského, Bratislava, s. 322

Iné projekty
------------

Commons
* Spolupracuj na Commons Commons ponúka multimediálne súbory na tému **Neziderské jazero**.

Externé odkazy
--------------

* Fertö/Neusiedlersee Cultural Landscape – UNESCO (po anglicky)

| * z
* d
* u
Maďarské pamiatky na zozname svetového dedičstva UNESCO |
| --- |
| 
* Budapešť, brehy Dunaja a štvrť hradu Budín
* Hollókő
* Jaskyne Aggteleckého krasu a Slovenského krasu
* Pannonhalmské arciopátstvo
* Národný park Hortobágy
* Ranno kresťanský cintorín v meste Pécs
* Kultúrna krajina Neziderského jazera
* Vinárska kultúrna krajina v oblasti Tokaja

 | Vlajka Maďarsk |

| * z
* d
* u
Rakúske pamiatky na zozname svetového dedičstva UNESCO |
| --- |
| 
* Historické centrum Salzburgu
* Palác a záhrady Schönbrunnu
* Kultúrna krajina Hallstatt-Dachstein
* Semmerinská železnica
* Kultúrna krajina Neziderského jazera
* Graz - historické centrum a zámok Eggenberg
* Kultúrna krajina Wachau
* Historické centrum Viedne
* Prehistorické kolové obydlia v Alpách
* Pôvodné bukové lesy Karpát a ďalších oblastí Európy
* Slávne kúpeľné mestá Európy (Baden)
* Hranice Rímskej ríše - Dunajský limes

 | Vlajka Rakúska |